Nariadenie Komisie (ES) č. 1887/2000
zo 6. septembra 2000
o dočasnom povolení nových doplnkových látok v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1353/2000 [2], a najmä na jej článok 3,
keďže:
(1) Smernica 70/524/EHS ustanovuje, že nové doplnkové látky možno povoliť s prihliadnutím na pokrok vo vedeckých a technických poznatkoch.
(2) Nová doplnková látka sa dočasne povolí, ak pri prípustnom obsahu v krmivách, nemá nepriaznivý vplyv na zdravie ľudí, zvierat alebo na životné prostredie, tiež neuškodí spotrebiteľovi zmenou vlastností živočíšnych produktov, ak jeho prítomnosť v krmivách možno kontrolovať, a je odôvodnené predpokladať so zreteľom na dostupné výsledky, že podmienka ustanovená v článku 3a písmeno a) v smernici 70/524/EHS, napr. účinnosť, je splnená.
(3) Vzhľadom na predkladané údaje v dokumentácii preskúmané členskými štátmi, podmienky pre dočasné povolenie "klinoptilolitu sedimentárneho pôvodu", patriaci do skupiny "viažuce, protispekavé a zrážacie látky", sú splnené.
(4) "Klinoptilolit sedimentárneho pôvodu" by mal byť tiež zahrnutý do programu na monitorovanie možnejprítomnosti dioxínov ustanovených pre ostatné už povolené doplnkové látky patriace do tej istej skupiny. Ustanovenie takého programu pre povolené viažúce, protispekavé a zrážacie látky je v nariadení Komisie (ES) č. 2439/1999 [3], doplnenom a zmenenom nariadením (ES) č. 739/2000 [4]. Po 15. októbri 2000, dátum, po ktorom by mali byť dostupné výsledky monitorovacieho programu ako celku, bude uplatnená medza dokázateľnosti, ustanovená metódou analýzy dioxínu, ak žiadny špecifický najvyšší prípustný obsah prítomnosti dioxínu nebude ustanovený pre túto novú doplnkovú látku na základe dostatočných údajov z monitorovacieho programu.
(5) Opatrenia uvedené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok l
"Klinoptilolit sedimentárneho pôvodu", patriaci do skupiny "viažúce, protispekavé a zrážacie látky" je týmto dočasne povolený v súlade so smernicou 70/524/EHS ako doplnková látka v krmivách, za podmienok uložených v prílohe tohto nariadenia.
Komisia bude prehodnocovať toto nariadenie pred 15. októbrom 2000 vzhľadom na výsledky pozorovacieho programu na prítomnosť dioxínov v tejto novej doplnkovej látke.
Článok 2
Toto nariadenie nadobúda účinnosť 20. deň odo dňa jeho uverejnenia v Úradnom vestníku Európskych spoločenstiev..
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. septembra 2000.